

**IEPIRKUMA**

**„Ādažu vidusskolas remontdarbi 2016.gadā”**

**NOLIKUMS**

**Identifikācijas Nr.: ĀND 2016/90**

**Ādažos**

**2016**

1. **Vispārējā informācija**
   1. **Iepirkuma identifikācijas numurs:** ĀND 2016/90
   2. **Pasūtītājs:** Ādažu novada dome
   3. **Pasūtītāja rekvizīti**:

|  |  |
| --- | --- |
| Adrese: | Gaujas iela 33A, Ādaži, Ādažu novads, LV-2164 |
| Reģistrācijas Nr. | 90000048472 |
| Tālrunis: | 67997350 |
| Fakss: | 67997828 |

* 1. **Kontaktpersona**: Rita Šteina, tālr.: 67996298, e-pasts: [rita.steina@adazi.lv](mailto:rita.steina@adazi.lv);

1. **Informācija par iepirkumu**
   1. Iepirkums tiek veikts atbilstoši Publisko iepirkumu likuma 8².panta nosacījumiem.
   2. Iepirkuma Nolikums un visa ar iepirkumu saistītā publiskojamā informācija ir brīvi pieejami Pasūtītāja mājas lapā internetā [www.adazi.lv](http://www.adazi.lv/).
2. **Piedāvājuma iesniegšanas un atvēršanas vieta, datums, laiks un kārtība**
   1. Piedāvājums jāiesniedz līdz 2016.gada 17.maija plkst. 10:00, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam.
   2. Piedāvājumi, kas iesniegti pēc šajā Nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks atdoti atpakaļ Pretendentam.
   3. Iepirkuma piedāvājumu atvēršana un vērtēšana notiek slēgtās komisijas sēdēs.
3. **Piedāvājuma nodrošinājums**
   1. Piedāvājuma nodrošinājums tiek noteikts **1000,00 EUR** (viens tūkstotis *euro*). Bez piedāvājuma nodrošinājuma pretendenta piedāvājums netiek izskatīts. Piedāvājuma nodrošinājums, kas neatbilst nolikuma prasībām, tiek noraidīts un pretendenta piedāvājums netiek izskatīts.
   2. Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, tās filiāle vai ārvalstu kredītiestādes filiāle vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā.
   3. Piedāvājuma nodrošinājumu iesniedz neatsaucamas beznosacījumu pirmā pieprasījuma garantijas formā saskaņā ar nolikumam pievienoto paraugu B8 pielikumā un kurā nodrošinājuma devējs (kredītiestāde vai apdrošināšanas sabiedrība) apņemas izmaksāt pasūtītājam nodrošinājuma summu pēc pirmā pieprasījuma, ja:
      * 1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu pasūtītāja noteiktajā termiņā.
   4. Piedāvājuma nodrošinājuma spēkā esamības termiņš: 120 (viens simts divdesmit) kalendāra dienas, skaitot no 3.1. punktā norādītās piedāvājumu iesniegšanas termiņa dienas.
   5. Piedāvājuma nodrošinājuma dokumenta oriģinālu iesniedz atsevišķi, neiesienot to piedāvājuma dokumentu sējumā. Apliecinātu dokumenta kopiju iesniedz atlases dokumentu sējumā.
   6. Apdrošināšanas polise tiek uzskatīta par atbilstošu piedāvājuma nodrošinājumu, ja:
      * 1. kopā ar polisi tiek iesniegti apdrošināšanas noteikumi;
        2. apdrošināšanas prēmija pilnā apmērā ir samaksāta uz piedāvājuma iesniegšanas brīdi. Apdrošināšanas prēmijas samaksu apliecinošu dokumentu (piem., maksājuma uzdevumu ar kredītiestādes darbinieka zīmogu un parakstu uz maksājuma uzdevuma) iesniedz atlases dokumentu sējumā.
   7. Piedāvājuma nodrošinājuma dokuments tiek atdots pretendentam, iestājoties jebkuram no turpmāk minētajiem nosacījumiem:
      * 1. ir beidzies piedāvājuma nodrošinājuma spēkā esamības termiņš;
        2. ir noslēgts iepirkuma līgums;
        3. iepirkuma procedūra tiek pārtraukta.
   8. Saņemot piedāvājuma nodrošinājuma dokumentu, pretendenta pārstāvis uzrāda pilnvaru.
4. **Piedāvājuma noformēšana**
   1. Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas), **klāt pievienojot arī visa piedāvājuma elektronisko versiju elektroniskajā datu nesējā, tostarp finanšu piedāvājumu *Excel formātā***. Uz piedāvājuma iepakojuma jābūt šādām norādēm:

* pasūtītāja nosaukums un adrese;
* Iepirkuma nosaukums un identifikācijas numurs;
* Atzīme „Neatvērt līdz 2016. gada 17.maija plkst. 10:00”;
  1. Katrs piedāvājuma eksemplāra sējums sastāv no trim daļām:
* pretendenta atlases dokumenti, ieskaitot pieteikumu dalībai iepirkumā;
* tehniskais piedāvājums;
* finanšu piedāvājums.
  1. Visas piedāvājuma daļas iesienamas vienā sējumā. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lapas jānumurē un tām jāatbilst satura rādītājam. Piedāvājums jāievieto 5.1.punktā minētajā iepakojumā.
  2. Piedāvājumā iekļautajiem dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā.
  4. Pretendents drīkst iesniegt tikai vienu piedāvājumu par visu darba apjomu.
  5. Ja Pretendents iesniedz dokumentu kopijas, tās jāapliecina normatīvajos aktos noteiktajā kārtībā.
  6. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilps personu grupā.
  7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
  8. Komisija pieņem izskatīšanai tikai tos Pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
  9. Iesniegtie piedāvājumi ir Pasūtītāja īpašums un netiks atdoti atpakaļ Pretendentiem.

1. **Informācija par iepirkuma priekšmetu**
   1. Iepirkuma priekšmets ir Ādažu vidusskolas kārtējie remontdarbi. Skatīt Tehnisko specifikāciju.
   2. Obligāts priekšnosacījums dalībai iepirkumā – objekta apskates sanāksmes apmeklēšana, kuras laikā pasūtītāja pārstāvis sniegs specifisku informāciju par līguma izpildes nosacījumiem. Sanāksmes norises laiks – 2016.gada 11.maijā plkst.14:00. Tikšanās vieta – Ādažu vidusskolas centrālā ieeja, Ādaži, Gaujas iela 30, LV-2164.
   3. Iepirkums nav sadalīts daļās – pretendentiem jāiesniedz viens piedāvājums par visu apjomu.
   4. Līguma izpildes termiņš – no 27.06.2016. līdz 01.08.2016.
2. **Kvalifikācijas prasības:**
   1. Pretendenta finanšu apgrozījums būvniecības jomā pretendenta darbības iepriekšējo 3 (trīs) gadu (2013., 2014., 2015.) laikā (pretendentiem, kas dibināti vēlāk vai attiecīgajā tirgū darbojas mazāk par trijiem gadiem - apgrozījums faktiski nostrādātajos gados) ik gadu ir vismaz 2 (divas) reizes lielāks par pretendenta piedāvāto kopējo līgumcenu attiecīgajā iepirkumā. *Prasība par nepieciešamo finanšu apgrozījumu* ***var*** *tikt izpildīta arī ar apakšuzņēmēju vai personu, uz kuru iespējām Pretendents balstās, palīdzību, ja minētās personas uzņemas finansiālu atbildību par līgumu un Pretendents apvienojas ar to/tām personu apvienībā, kura kopumā ir atbildīga par līguma izpildi (t.sk. finansiālajām saistībām), uz līguma slēgšanas brīdi veidojot personu apvienību un sadarbības līgumā nosakot resursu nodošanas apjomu, termiņu, uz kādu šie resursi tiek nodoti, un solidāru atbildību līguma izpildē). Ja šāda personu apvienība tiks atzīta par uzvarētāju, Pasūtītājs pirms līguma slēgšanas pieprasīs normatīvajos aktos noteiktajā kārtībā reģistrēt juridisko personu apvienību.*
   2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja pretendents būvniecībai plāno piesaistīt apakšuzņēmēju), kas veiks būvniecību, ir reģistrēts būvkomersantu reģistrā vai attiecīgā profesionālā reģistrā ārvalstīs, vai tam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
   3. Pretendentam iepriekšējo 5 (piecu) gadu laikā ir līdzvērtīga pieredze remontdarbu veikšanā – noslēgti un izpildīti vismaz 3 (trīs līgumi), kur katra līguma kopējā līgumcena ir vismaz 50% apjomā no pretendenta piedāvātās līgumcenas attiecīgajā iepirkumā apjomā, līguma priekšmets ir telpu remontdarbi un kur vismaz viena līguma ietvaros remontdarbi veikti izglītības iestādē.

*Par izglītības iestādēm šī punkta izpratnē ir uzskatāmas būves, kas atbilst Ministru kabineta 2009.gada 22.decembra noteikumos Nr.1620 „Noteikumi par būvju klasifikāciju” noteiktajam būves klasifikācijas kodam – 1263.*

* 1. Pretendents Būvniecībā var nodrošināt sertificētu **atbildīgo būvdarbu vadītāju**, kurš iepriekšējo 5 (piecu) gadu laikā kā atbildīgais būvdarbu vadītājs ir vadījis vismaz 1 (vienu) remontdarbu līgumu izpildi izglītības iestādē (atbilstoši 7.3.punkta noteikumiem).
  2. Līgumiem, ar kuriem pretendents apliecina savu atbilstību šajā nodaļā minētajām prasībām, ir jābūt pilnībā pabeigtiem līdz piedāvājumu iesniegšanas termiņa beigām.
  3. Ja pretendentam vai tā apakšuzņēmējam, vai personai, uz kuras iespējām pretendents balstās, iepriekšējo 5 (piecu) gadu laikā ir pieredze būvdarbu līgumu izpildē, kuru pasūtītājs ir bijis Ādažu novada dome, papildus 7.3.punkta pieredzei pasūtītājs vērtēs arī sadarbību ar šo personu realizēto līgumu ietvaros. Šādā gadījumā pretendenta pieredze tiks atzīta par atbilstošu, ja tas vienlaikus atbildīs gan 7.3.punkta prasībām, gan tam būs bijusi pozitīva sadarbība izpildīto līgumu ietvaros ar Ādažu novada domi. Sadarbība tiks atzīta par pozitīvu, ja visi nolīgtie būvdarbi būs bijuši pabeigti līgumā noteiktajos termiņos un līgumi būs bijuši izpildīti kvalitatīvi.
  4. Pretendents var balstīties uz citu personu iespējām, lai apliecinātu, ka pretendenta kvalifikācija, tehniskās un profesionālās spējas atbilst Pretendenta kvalifikācijas prasībām tikai gadījumā, ja šīs personas tiek piesaistītas arī iepirkuma līguma izpildei un pretendents pierāda, ka viņa rīcībā, izpildot iepirkuma līgumu, būs nepieciešamie resursi.

1. **Kvalifikācijas dokumenti:**
   1. Pretendenta pieteikums dalībai iepirkumā atbilstoši Nolikumam pievienotajai formai (atbilstoši B1 formai).
   2. Pieteikumu aizpilda arī visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās.
   3. Izziņa par Pretendenta gada kopējo finanšu apgrozījumu (2013., 2014., 2015.) būvniecībā par darbības iepriekšējiem trīs gadiem.
   4. Informācija par Pretendenta piedāvātajiem speciālistiem (skatīt B3 formu), piedāvāto speciālistu CV (skatīt B4 formu) un spēkā esošu būvprakses sertifikātu kopijas.
   5. Informācija par Pretendenta pēdējo 5 (piecu) gadu laikā realizētajiem līgumiem. Informācija sagatavojama saskaņā ar Nolikumam pievienoto formu (skatīt B2 formu), pievienojot pasūtītāju atsauksmes.
   6. Ja pretendents balstās uz citu personu iespējām, lai apliecinātu, ka pretendenta kvalifikācija atbilst Pretendenta kvalifikācijas prasībām, un/vai Būvniecībai plāno piesaistīt apakšuzņēmējus, nododot tiem vairāk par 20% no līguma summas:

* visu apakšuzņēmējiem nododamo būvniecības darbu saraksts atbilstoši Apakšuzņēmējiem nododamo būvniecības darbu saraksta veidnei (B5 pielikums),
* Personas, uz kuras iespējām pretendents balstās, un apakšuzņēmēju, kura veicamo darbu vērtība ir vismaz 20 procenti no iepirkuma līguma summas, apliecinājums atbilstoši Personas, uz kuras iespējām pretendents balstās, apliecinājuma veidnei (B6 pielikums) par gatavību veikt Apakšuzņēmējiem nododamo būvdarbu sarakstā norādītos būvdarbus un/vai nodot pretendenta rīcībā Iepirkuma līguma izpildei nepieciešamos resursus,
* dokumentu vai dokumentus, kas apliecina Personas, uz kuras iespējām pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu, uz kuras iespējām pretendents balstās, iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

1. **Tehniskais piedāvājums**
   1. Tehniskais piedāvājums pretendentam jāsagatavo saskaņā ar Tehnisko specifikāciju (A pielikums), ievērojot Tehniskā piedāvājuma sagatavošanas vadlīnijas (B7 pielikums).
   2. Tehniskajam piedāvājumam pievienojams objekta apskates sanāksmes apsekošanas protokols.
2. **Finanšu piedāvājums**
   1. Finanšu piedāvājumā iesniedzamas aizpildītas Būvdarbu tāmes (A pielikums).
   2. Finanšu piedāvājuma cena un summas tāmēs ir jānorāda ar precizitāti – ne vairāk kā divas zīmes aiz komata. *Excel* programmā ir piemērojama *ROUND* funkcija ar precizitāti divas zīmes aiz semikola (ROUND (...;2).
3. **Piedāvājumu izvēles kritēriji**
   1. Komisija slēgtā sēdē atver iesniegtos Piedāvājumus piedāvājumu iesniegšanas secībā.
   2. Piedāvājumu izvēles kritērijs – atbilstošs piedāvājums ar viszemāko cenu.
4. **Iepirkuma līgums**
   1. Pasūtītājs slēgs ar izraudzīto lētāko Pretendentu iepirkuma līgumu, pamatojoties uz Pasūtītāja sagatavotu un ar Pretendentu saskaņotu līgumprojektu.
   2. Līgumprojekta noteikumi tiks sagatavoti saskaņā ar šī Iepirkuma noteikumiem.
   3. Līgumcenas samaksas nosacījumi – Iespējams avanss līdz 20% apjomā, iesniedzot Eiropas Savienībā reģistrētas kredītiestādes vai apdrošināšanas sabiedrības avansa nodrošinājuma garantiju pieprasītā avansa apjomā. Atlikusī samaksa – 15 dienu laikā pēc parakstīta darbu pieņemšanas – nodošanas akta un rēķina saņemšanas.

A pielikums: Tehniskā specifikācija

*(skatīt atsevišķā mapē – A pielikums)*

B pielikums: Veidnes piedāvājuma sagatavošanai

B1 pielikums: Pieteikuma dalībai iepirkumā veidne

1 pielikums: Pieteikuma veidne

**Pieteikums dalībai iepirkumā**

Iepirkuma Identifikācijas Nr. \_\_\_\_

Ādažu novada domes Iepirkuma komisijai

|  |  |  |
| --- | --- | --- |
|  |  |  |
| sastādīšanas vieta |  | datums |

Saskaņā ar Nolikumu es apakšā parakstījies apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami;
2. Pievienotie dokumenti veido šo piedāvājumu;
3. Šis piedāvājums ir spēkā 30 (trīsdesmit) kalendārās dienas.

|  |  |  |  |  |
| --- | --- | --- | --- | --- |
| 1. **Informācija par pretendentu** | | | | |
| **Pretendenta nosaukums:** | |  | | |
| **Reģistrācijas numurs:** | |  | | |
| **Juridiskā adrese:** | |  | | |
| **Pasta adrese:** | |  | | |
| **Tālrunis:** | |  | **Fakss:** |  |
| **E-pasta adrese:** | |  | | |
|  | | | | |
| 1. **Finanšu rekvizīti** | | | | |
| **Bankas nosaukums:** |  | | | |
| **Bankas kods:** |  | | | |
| **Konta numurs:** |  | | | |
|  | | | | |
| 1. **Informācija par pretendenta kontaktpersonu (atbildīgo personu)** | | | | |
| **Vārds, uzvārds:** |  | | | |
| **Ieņemamais amats:** |  | | | |
| **Tālrunis:** |  | | **Fakss:** |  |
| **E-pasta adrese:** |  | | | |

**Ar šo apliecinām, ka visa piedāvājumā iesniegtā informācija ir patiesa.**

|  |  |
| --- | --- |
| **Pretendenta nosaukums:** |  |
| **Pilnvarotās personas vārds, uzvārds** |  |
| **Pilnvarotās personas amats:** |  |
| **Pilnvarotās personas paraksts:** |  |

Z.v.

B2 pielikums: Veikto būvdarbu saraksta veidne

**VEIKTO BŪVDARBU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **p.k.** | **Būvobjekta nosaukums un veikto darbu raksturojums** | **Būvdarbu vērtība bez PVN (EUR)** | **Vieta** | **Pašu spēkiem veiktais darbu apjoms**  **(% no būvdarbu vērtības bez PVN)** | **Pasūtītājs (nosaukums, reģistrācijas numurs, adrese un kontakt- persona)** | **Būvdarbu uzsākšanas un pabeigšanas gads un mēnesis** |
| 1. | *<…>* | *<…>* | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | *<…>* | *<…>* | <…>/<…> |

***Pielikumā:***

Atsauksme Nr.1 no \_\_\_\_\_\_\_\_\_\_\_\_\_\_\_\_

Atsauksme Nr.2 no \_\_\_\_\_\_\_\_\_\_\_\_\_\_\_\_

B3 pielikums: Speciālistu saraksta veidne

A: GALVENO SPECIĀLISTU SARAKSTS

|  |  |  |  |  |
| --- | --- | --- | --- | --- |
| **Galvenais**  **speciālists** | **Vārds un uzvārds** | **Sertifikāta numurs (projektētājam un būvdarbu vadītājam)** | **Profesionālā pieredze atbilstoši Nolikumā noteiktajām prasībām** | **Statuss (pretendents, personāl-sabiedrības biedrs, personu apvienības dalībnieks vai apakšuzņēmējs (Norādīt statusu) vai šo personu darbinieks vai darba ņēmējs vai darba vai uzņēmuma līgums tiks noslēgts, ja pretendentam tiks piešķirtas tiesības slēgt iepirkuma līgumu (Norādīt personas statusu, nosaukumu un speciālista statusu)** |
| Atbildīgais būvdarbu vadītājs |  |  |  |  |
|  |  |  |  |  |
|  |  |  |  |  |
|  |  |  |  |  |

B4 pielikums: CV veidne

1. **Uzvārds:**
2. **Vārds:**
3. **Izglītība:**

|  |  |  |
| --- | --- | --- |
| **Izglītības iestāde** | **Mācību laiks (no/līdz)** | **Iegūtais grāds vai kvalifikācija** |
| <…> | <…>/<…> | <…> |
| <…> | <…>/<…> | <…> |
| <…> | <…>/<…> | <…> |

1. **Valodu prasme:** Uzrādīt valodas prasmes līmeni (skaitliskais vērtējums no 1 – teicami, līdz 5 - pamatzināšanas)

|  |  |  |  |
| --- | --- | --- | --- |
| **Valoda** | **Lasot** | **Runājot** | **Rakstot** |
| <…> | <…> | <…> | <…> |
| <…> | <…> | <…> | <…> |
| <…> | <…> | <…> | <…> |

1. **Dalība profesionālās organizācijās:**
2. **Citas prasmes:**
3. **Pašreizējais amats un galveno darba pienākumu apraksts:**
4. **Profesionālā pieredze:**

|  |  |  |  |
| --- | --- | --- | --- |
| **Laiks (no/īdz)** | **Darba devējs vai Pasūtītājs (uzņēmuma līguma gadījumā)** | **Valsts** | **Amats un galveno darba pienākumu apraksts vai veicamā darba apraksts (uzņēmuma līguma gadījumā)** |
| <…>/<…> | <…> | <…> | <…> |
| <…>/<…> | <…> | <…> | <…> |
| <…>/<…> | <…> | <…> | <…> |

1. **Profesionālās darbības laikā veiktie nozīmīgākie projekti:**

|  |  |  |  |  |
| --- | --- | --- | --- | --- |
| **Projekta izpildes uzsākšanas un pabeigšanas gads un mēnesis** | **Projekta izpildes vieta (valsts)** | **Darba devējs vai Pasūtītājs (uzņēmuma līguma gadījumā)** | **Pasūtītāja (klienta) nosaukums, reģistrācijas numurs, adrese un kontaktpersona** | **Īss veikto darbu apraksts** |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |

Es apņemos

|  |  |
| --- | --- |
| **No** | **Līdz** |
| <1.perioda sākums> | <1.perioda beigas> |
| <2.perioda sākums> | <2.perioda beigas> |
| <…> | <…> |

saskaņā ar <Pretendenta nosaukums, reģistrācijas numurs un adrese> (turpmāk – Pretendents) piedāvājumu <Pasūtītāja nosaukums, reģistrācijas numurs un adrese> rīkotā iepirkuma „<Iepirkuma nosaukums>” (id.Nr.<iepirkuma numurs>) kā <Speciālista specialitāte vai darbības joma>veikt <Speciālista izpildāmo darbu vai veicamo pasākumu apraksts>, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Vārds, uzvārds> |
| <Paraksts> |
| <Datums> |

[Ar šo apliecinām, ka nepastāv šķēršļi, kādēļ <vārds un uzvārds> nevarētu piedalīties <iepirkuma priekšmeta raksturojums> iepriekš minētajos laika posmos, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Darba devēja nosaukums> |
| <Reģistrācijas numurs> |
| <Adrese> |
| <Paraksttiesīgās personas amata nosaukums, vārds un uzvārds> |
| <Parkasttiesīgās personas paraksts>][[1]](#footnote-1) |

B5 pielikums: Apakšuzņēmējiem nododamo būvniecības darbu saraksta veidne

**APAKŠUZŅĒMĒJIEM NODODAMO BŪVNIECĪBAS DARBU SARAKSTS**

|  |  |  |
| --- | --- | --- |
| *Apakšuzņēmēja nosaukums, reģistrācijas numurs, adrese un kontaktpersona* | **Nododamo darbu apjoms (% no Būvniecības kopējās cenas bez PVN)** | **Īss apakšuzņēmēja veicamo būvniecības darbu apraksts** |
| <…> | <…> | <…> |
| <…> | <…> | <…> |
| <…> | <…> | <…> |

B6 pielikums: Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 20 procenti no iepirkuma līguma summas,

apliecinājuma veidne

<Pasūtītāja nosaukums>

<reģistrācijas numurs>

<adrese>

PERSONAS, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA ATBILSTĪBU PRETENDENTA KVALIFIKĀCIJAS PRASĪBĀM, UN APAKŠUZŅĒMĒJA, KURA VEICAMO DARBU VĒRTĪBA IR VISMAZ 20 PROCENTI NO KOPĒJĀS IEPIRKUMA LĪGUMA SUMMAS

APLIECINĀJUMS

Iepirkuma „<Iepirkuma nosaukums>” (id.Nr.<iepirkuma identifikācijas numurs>) ietvaros

Ar šo <Personas, uz kuras iespējām pretendents balstās,/Apakšuzņēmēja nosaukums vai vārds un uzvārds (ja Persona, uz kuras iespējām pretendents balstās, ir fiziska persona), reģistrācijas numurs vai personas kods (ja Persona, uz kuras iespējām pretendents balstās, ir fiziska persona) un adrese>:

1. apliecina, ka ir informēts par to, ka <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētā iepirkumā „<Iepirkuma nosaukums>” (id.Nr.<iepirkuma identifikācijas numurs>)ietvaros;
2. gadījumā, ja ar Pretendentu tiks noslēgts iepirkuma līgums, apņemas:

[veikt šādus būvdarbus:

<īss būvniecības darbu apraksts atbilstoši Apakšuzņēmējiem nododamo būvniecības darbu sarakstā norādītajam> un]

[nodot Pretendentam šādus resursus:

<īss Pretendentam nododamo resursu (piemēram, finanšu resursu, speciālistu un/vai tehniskā aprīkojuma) apraksts>].

|  |
| --- |
| <Paraksttiesīgās personas amata nosaukums, vārds un uzvārds> |
| **<Paraksttiesīgās personas paraksts>** |

B7 pielikums

**DARBA UZDEVUMS**

1. Remontdarbiem paredzēto materiālu un remontdarbu atkritumu novietojums nedrīkst traucēt ēkā strādājošos un apmeklētājus. Būvmateriālu un atkritumu konteinera novietojuma vietu saskaņot ar Skolas vadību.
2. Atkritumu apsaimniekošana veicama tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi. Būvniecības procesā radītie atkritumi jāsavāc un jāutilizē atsevišķi no sadzīves atkritumiem.
3. Demontāžas darbu laikā būvgružus novietot tiem speciāli pasūtītā konteinerā, kura izvešanas izmaksas sedz būvdarbu veicējs. Izmaksu izcenojumos obligāti jāietver būvgružu aizvākšana no objekta un, ja nepieciešams to utilizācija atbilstoši spēkā esošajiem Latvijas normatīvajiem aktiem.
4. Būvuzņēmējam jāveic visi nepieciešamie pasākumi, lai nodrošinātu Vides aizsardzības likuma un citu normatīvo aktu vides aizsardzības jomā ievērošanu. Nav pieļaujama apkārtējās vides piesārņošana.
5. Būvuzņēmējam ir jāpielieto tādas būvniecības metodes, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem;
6. Būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā vai blakus tam.
7. Būvdarbi veicami atbilstoši izstrādātajai būvdarbu tāmei.
8. Būvuzņēmējs nodrošina, ka būvdarbi objektā tiek veikti atbilstoši darba aizsardzības, ugunsdrošības, sanitāri - higiēniskajām un vides aizsardzības normām, pašvaldības saistošo noteikumu, kā arī citu Latvijas Republikā spēkā esošos normatīvo aktu prasībām.
9. Par darba aizsardzību būvlaukumā atbilstoši kompetencei atbildīgs ir Būvuzņēmēja atbildīgais būvdarbu vadītājs, bet par atsevišķiem darbu veidiem – atsevišķu būvdarbu veicēju atbildīgie būvdarbu vadītāji. Būvuzņēmēja atbildīgais būvdarbu vadītājs ievēro Pasūtītāja darba aizsardzības koordinatora norādījumus.
10. Pretendents, iesniedzot savu piedāvājumu, materiālus drīkst aizvietot ar ekvivalentiem būvniecības materiāliem, attiecīgi tos tieši norādot materiālu nosaukumu pozīcijās. Izvēloties/piedāvājot būvdarbos paredzētos materiālus, izstrādājumus un iekārtas vai to adekvātus analogus, jāparedz tikai tādu būvniecības materiālu, izstrādājumu un iekārtu pielietošanu, kuras ir sertificētas atbilstoši Latvijas valsts standartam vai citiem Latvijā spēkā esošiem standartiem.
11. Būvdarbi Būvuzņēmējam jāveic ar saviem materiāliem (būvmateriāliem, būviekārtām un būvizstrādājumiem), nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem) u.c. resursiem.
12. Pretendentam, iesniedzot savu piedāvājumu, balstoties uz spēkā esošajiem Latvijas būvnormatīviem, Latvijas valsts standartiem un savu personīgo būvdarbu veikšanas pieredzi jāparedz visi darbi un materiāli, kas nav tieši izdalīti vai norādīti tāmē, bet kas ir nepieciešami būvdarbu veikšanas tehnoloģiskā procesa ievērošanai atbilstoši būvniecības industrijas labākajai praksei, lai nodrošinātu projektā vai Pasūtītāja tieši norādīto kvalitātes standartu izpildi.
13. Iekļūšana objektā būvdarbu uzsākšanai, kā arī būvdarbu beigšana un objekta atstāšana ir rakstiski jāsaskaņo ar Skolas atbildīgo personu, savstarpēji parakstot atbilstošu objekta nodošanas aktu.
14. Būvuzņēmējam jānodrošina, ka Būvdarbu veikšanas laikā Pasūtītājam ir iespēja sazināties ar Būvuzņēmēja atbildīgo būvdarbu vadītāju arī telefoniski un e-pasta veidā.
15. Būvdarbu veikšanas laikā Izpildītāja atbildīgā būvdarbu vadītāja atrašanās būvlaukumā ir obligāta - vismaz 15 stundas nedēļā.
16. Par būvdarbu kvalitāti ir atbildīgs Būvuzņēmējs. Būvdarbu kvalitāte nedrīkst būt zemāka par Latvijas būvnormatīvos un attiecīgajos standartos, apbūves noteikumos un citos normatīvajos aktos vai būvdarbu līgumā noteiktajiem būvdarbu kvalitātes rādītājiem.
17. Pirms būvdarbu uzsākšanas Būvuzņēmējs iesniedz Pasūtītājam kopējo Darbu izpildes laika un finanšu plūsmas grafiku, tajā skaitā:
    1. Pamatojoties uz kopējo Darbu izpildes grafiku izstrādāt un iesniegt detalizētu Darbu izpildes laika grafiku nedēļās, to saskaņojot ar Pasūtītāju, pirms būvdarbu uzsākšanas, norādot darbu izpildes termiņus katram darbu veidam, saskaņā ar kopējo veicamo būvdarbu apjomu tabulu;
    2. Katram darbu veidam grafikā jānorāda darba stundu skaits maiņā un nodarbināto cilvēku skaits. Jānorāda dienu skaits tajās nedēļās, kuras grafikā uzrādītas kā nepilnas nedēļas;
    3. Grafikā jābūt norādītam nepieciešamajam laikam objekta pieņemšanai no Pasūtītāja un objekta nodošanai Pasūtītājam.
18. Stingri aizliegts objektā, objekta piederošajā teritorijā smēķēt, lietot alkoholiskos dzērienus un citas apreibinošās vielas.
19. Lai ievērotu Ministru kabineta 2013.gada 17.septembra noteikumu Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” 16.2 punktu, kurā noteikts, ka teritorijas daļu, kuru lieto bērni, ir jānorobežo, ir jāveic būvlaukuma teritorijas norobežošana.
20. Būvuzņēmējam jāsagatavo visa nepieciešamā dokumentācija būvobjekta pieņemšanai ekspluatācijā - darbu nodošanas - pieņemšanas akti, pievienojot izmantojamo būvizstrādājumu atbilstības deklarācijas un tehniskās pases.
21. Minimālais veikto darbu garantijas perioda termiņš no objekta nodošanas ekspluatācijā ir 5 (pieci) gadi.
22. Izpildītājam būvdarbi jāuzsāk no 27.06.2016. un jāpabeidz līdz 01.08.2016.
23. Nodot padarītos darbus ar kopējo pieņemšanas – nodošanas aktu.

Tehniskā piedāvājuma sagatavošanas vadlīnijas

### Lai detalizēti varētu izvērtēt tehnisko piedāvājumu, Pretendentam jāiesniedz visa informācija, kas noteikta šajās vadlīnijās:

* **Līguma izpildes organizatoriskā struktūra,** norādot līguma īstenošanā iesaistītās puses, kā arī tehniskā personāla skaitu un to pienākumus.
* **Darbu veikšanai izmantojamie mehānismi un iekārtas.** Mehānismu un iekārtu saraksts jānoformē tabulas veidā, norādot, vai attiecīgais aprīkojums ir Pretendenta vai tā apakšuzņēmēja īpašums, vai tiek īrēts, izgatavošanas gadu, ražotāju un galvenos tehniskos parametrus.
* **Detalizēts darba izpildes laika grafiks sasaistē ar finanšu plūsmu**, nosakot izpildāmo darbu un veicamo pasākumu sākumu, beigas, ilgumu (pa nedēļām) un izmaksas,
* **Būvdarbu vadītāja noslodzes laika grafiks**, ievērojot pasūtītāju prasības un LR normatīvos tiesību aktus,
* **Būvdarbu garantijas apraksts.**
* **Civiltiesiskās atbildības apdrošināšanas polises** apstiprināta kopija par pretendenta civiltiesiskās atbildības apdrošināšanu pilnā apmērā no piedāvātās līgumcenas (ar PVN), pievienojot maksājuma apliecinošu dokumentu vai **apdrošināšanas sabiedrības garantijas vēstule**, ka gadījumā, ja pretendentam tiks piešķirtas tiesības slēgt līgumu, pirms līguma noslēgšanas tiks noslēgts līgums par pretendenta civiltiesiskās atbildības apdrošināšanu **pilnā apmērā no piedāvātās līgumcenas** (ar PVN) (pirms līguma noslēgšanas pretendents iesniedz apdrošināšanas polises un maksājuma apliecinoša dokumenta kopiju, uzrādot oriģinālu). Civiltiesiskās atbildības apdrošināšanai ir jābūt spēkā visā būvniecības laikā.

B8 pielikums (1)

**PIEDĀVĀJUMA NODROŠINĀJUMA VEIDNES**

|  |  |
| --- | --- |
| \_\_\_\_\_\_, 2016.gada\_\_\_\_.\_\_\_\_\_\_\_\_\_\_\_\_\_\_ |  |

**PIEDĀVĀJUMA NODROŠINĀJUMA GARANTIJA Nr. \_\_\_**

Mēs - [*Kredītiestādes nosaukums*] (vienotais reģistrācijas numurs: \_\_\_; juridiskā adrese: \_\_\_) (turpmāk – Kredītiestāde) – esam informēti par to, ka mūsu klients - [*Pretendenta nosaukums*] (vienotais reģistrācijas numurs: \_\_\_; juridiskā adrese: \_\_\_) (turpmāk – Pretendents) - ir iesniedzis/plāno iesniegt savu piedāvājumu Ādažu novada domes (adrese: Gaujas iela 33A, LV-2164, Ādažu novads) (turpmāk – Pasūtītājs) iepirkumam *„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*” (identifikācijas numurs ĀND 2016/\_\_\_)(turpmāk – Konkurss). Saskaņā ar Konkursa dokumentācijā noteikto Pretendentam jāiesniedz Pasūtītājam sava piedāvājuma nodrošinājums.

Ievērojot minēto, ar šo Kredītiestāde neatsaucami uzņemas pienākumu veikt maksājumu **[summa cipariem un vārdiem]** apmērā Pasūtītājamuz pieprasījumā norādīto norēķinu kontu, gadījumā, ja ievērojot šajā garantijā noteiktās prasības, Kredītiestādei ir iesniegts atbilstošs Pasūtītāja parakstīts dokuments (turpmāk – Pieprasījums), ar kuru Pasūtītājs pieprasa Kredītiestādei veikt maksājumu uz šīs garantijas pamata un kurā norādīts, ka attiecībā uz Konkursu ir iestājies vismaz viens no šādiem nosacījumiem (norādot konkrēto nosacījumu, kas iestājies):

1. Pretendents atsaucis savu piedāvājumu, kamēr ir spēkā šī piedāvājuma garantija;
2. Pretendents, kura piedāvājums izraudzīts saskaņā ar piedāvājuma izvēlēs kritēriju, neparaksta iepirkuma līgumu Pasūtītāja noteiktajā termiņā.

Pieprasījums iesniedzams papīra dokumenta formā vai elektroniski. Elektroniski iesniegšana veicama autentificēta ziņojuma veidā, izmantojot SWIFT. Identifikācijas nolūkā Pieprasījums iesniedzams ar Pasūtītāja apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā.[[2]](#footnote-2)

Garantijas saistības termiņš ir **120 (viens simts divdesmit) kalendāra dienas**, skaitot no Konkursa Nolikumā noteiktās piedāvājumu atvēršanas dienas, un ir spēkā līdz \_\_\_.gada \_\_\_.\_\_\_ [datums un mēnesis] (turpmāk – Beigu datums).

Šī garantija izbeidzas pilnībā un automātiski arī gadījumā, ja pirms Beigu datuma Kredītiestādei ir atgriezts šīs garantijas oriģināls, kas paredzēts Pasūtītājam, neatkarīgi no tā, vai Kredītiestāde ir saņēmusi Pasūtītāja rakstveida paziņojumu par kādu no šādu nosacījumu iestāšanos:

* + 1. ir beidzies piedāvājuma nodrošinājuma garantijas spēkā esamības termiņš;
    2. piedāvājums nav iesniegts noteiktajā laikā vai kārtībā;
    3. Pretendents nav kļuvis par Konkursa uzvarētāju un ir noslēgts būvdarbu līgums ar citu piegādātāju;
    4. Konkurss izbeigts, neizvēloties nevienu piedāvājumu, vai pārtraukts;
    5. ar Pretendentu Nolikumā noteiktajā kārtībā un termiņos noslēgts iepirkuma līgums un Pretendents ir iesniedzis pasūtītājam līguma nodrošinājumu.

***Piezīme***: Šī garantija ir pakļauta Vienotajiem pieprasījuma garantiju noteikumiem (*the Uniform Rules for Demand Guarantees*) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas tiesā.

[*Kredītiestādes nosaukums*] vārdā:

(parakstītāja amata nosaukums, paraksts, parakstītāja vārds un uzvārds)

Z.V.

B8 pielikums (2)

|  |  |
| --- | --- |
| \_\_\_\_\_\_, 2016.gada\_\_\_\_.\_\_\_\_\_\_\_\_\_\_\_\_\_\_ |  |

**PIEDĀVĀJUMA NODROŠINĀJUMA GARANTIJA Nr. \_\_\_**

Ievērojot to, ka

<Pretendenta nosaukums vai vārds un uzvārds (ja pretendents ir fiziska persona)>

<reģistrācijas numurs vai personas kods (ja pretendents ir fiziska persona)>

<adrese>

(turpmāk – Pretendents)

iesniedz savu piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētā iepirkuma „<Iepirkuma nosaukums>” (id.Nr.<iepirkuma identifikācijas numurs>) ietvaros, kā arī to, ka iepirkuma nolikums paredz piedāvājuma nodrošinājuma iesniegšanu,

mēs <Apdrošināšanas sabiedrības nosaukums, reģistrācijas numurs un adrese> neatsaucami apņemamies 5 (piecu) dienu laikā no Pasūtītāja rakstiska pirmā pieprasījuma, kurā minēts, ka:

1. Pretendents atsaucis savu piedāvājumu, kamēr ir spēkā šī piedāvājuma garantija;
2. Pretendents, kura piedāvājums izraudzīts saskaņā ar piedāvājuma izvēlēs kritēriju, neparaksta iepirkuma līgumu Pasūtītāja noteiktajā termiņā,

saņemšanas dienas, neprasot Pasūtītājam pamatot savu prasījumu, izmaksāt Pasūtītājam <summa cipariem> EUR (<summa vārdiem> eiro), maksājumu veicot uz pieprasījumā norādīto bankas norēķinu kontu.

Garantijas saistības termiņš ir **120 (viens simts divdesmit) kalendāra dienas**, skaitot no Konkursa Nolikumā noteiktās piedāvājumu atvēršanas dienas, un ir spēkā līdz \_\_\_.gada \_\_\_.\_\_\_ [datums un mēnesis] (turpmāk – Beigu datums).

Mēs apņemamies nekavējoties rakstiski informēt Pasūtītāju par apdrošināšanas līguma, kas noslēgts starp mums un Pretendentu, izbeigšanu, darbības apturēšanu un atjaunošanu.

Šai garantijai ir saistoši Latvijas Republikas normatīvie tiesību akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
| <Apdrošināšanas sabiedrības zīmoga nospiedums> |

1. Jāizpilda, ja: 1.speciālists nav pretendenta, personālsabiedrības biedra (ja pretendents ir personālsabiedrība), personu apvienības dalībnieka (ja pretendents ir personu apvienība) vai apakšuzņēmēja darbinieks vai apakšuzņēmējs vai 2. Speciālists papildus iepriekšējā punktā norādītajām personām ir nodarbināts arī pie cita darba devēja uz darba līguma pamata. [↑](#footnote-ref-1)
2. Kārtību, kādā iesniedzams Pieprasījums un sniedzami ar to saistītie apliecinājumi (par parakstītāja paraksta īstumu un parakstītāja tiesībām parakstīt Pieprasījumu), nosaka Kredītiestāde-garantijas devēja-, atbilstoši tās pieņemtajai praksei. Līdz ar to attiecīgā kārtība var atšķirties no šajā garantijas paraugā norādītās kārtības. [↑](#footnote-ref-2)